CELEX: C2004/094/138
Language: fi
Date: 2004-04-17 00:00:00
Title: Alex Milbertin ja 7 muun kantajan 11.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/51
            
         Alex Milbertin ja 7 muun kantajan 11.2.2004 Euroopan yhteisöjen komissiota vastaan nostama kanne
   (Asia T-47/04)
   (2004/C 94/138)
   Oikeudenkäyntikieli: ranska
   Alex Milbert ja 7 muuta kantajaa, joiden kotipaikat ovat Luxemburg ja Belgia, ovat 11.2.2004 nostaneet Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien asiamiehet ovat asianajajat Gilles Bounéou ja Frédéric Frabetti ja prosessiosoite Luxemburgissa.
   Kantajat vaativat, että ensimmäisen oikeusasteen tuomioistuin
   
               —
            
            
               Kumoaa ajanjaksoa 2001—2002 koskevan arvioinnin kantajien osalta
            
         
               —
            
            
               Toissijaisesti kumoaa kantajien urakehitystä koskevan kertomuksen (REC/CDR) ajanjaksolta 1.7.2001—31.12.2002.
            
         
               —
            
            
               Ratkaisee asian oikeudenkäyntikuluja ja palkkioita koskevilta osin ja velvoittaa Euroopan yhteisöjen komission korvaamaan ne.
            
         
      Oikeudelliset perusteet ja pääasialliset perustelut
   
   Kantajat esittävät kanteensa tueksi, että henkilöstösääntöjen 26 ja 43 artiklaa on rikottu, henkilöstösääntöjen 43 artiklan täytäntöönpanoa koskevia yleisiä säännöksiä ja määräyksiä on rikottu, arviointiopasta ja henkilöstön arviointia (2001—2002) koskevaa erityisopasta on rikottu.
   He väittävät myös, että syrjintäkiellon periaatetta ja mielivaltaisen menettelyn kieltoa on loukattu, perusteluvelvollisuus on laiminlyöty, valtaa on käytetty väärin, luottamuksensuojan periaatetta on loukattu ja sääntöä ”patere legem quam ipse fecisti” on rikottu ja huolenpitovelvollisuus on laiminlyöty.